Diari Oficial de la Generalitat Valenciana


Sumari del DOGV 5174, del 11-01-2006 (2005/14815)

Notificació a la Fundación Doctor Vicente Mirabet de Cirugía Plástica y Reparadora
----------------------------------------------------------------------------------

### Dades del document

Número de DOGV
:   5174

Data del DOGV
:   11-01-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/14452


Organisme emissor
:   Conselleria de Justícia, Interior i Administracions Públiques

Tipus de document
:   Anunci

Notificació a la Fundación Doctor Vicente Mirabet de Cirugía Plástica y Reparadora [2005/14635]
  
A la vista de les dades que hi ha al Registre de Fundacions de la Comunitat Valenciana, es desprén que la Fundación Doctor Vicente Mirabet de Cirugía Plástica y Reparadora no ha presentat comptes ni pressupostos econòmics anuals des de l'any 1993. Així mateix, no hi ha constància de funcionament de la Fundació, ni del compliment dels seus fins fundacionals, a què està obligada per les disposicions legals en la matèria: Llei 8/98, de 9 de desembre, de Fundacions de la Comunitat Valenciana, i la Llei 50/2002, de 26 de desembre, de Fundacions.
  
Tampoc no consta sol·licitud, ni cap documentació acreditativa, que pogueren justificar, si fa el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'aquesta.
  
Dites omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar-ne la situació, o, si és procedent, sol·licitar la seua extinció d'acord amb allò que ha establit la normativa, i aquesta Administració podrà, si no n'hi ha, instar la corresponent resolució judicial d'extinció.
  
Per no haver-se pogut practicar la notificació personal d'aquest acte administratiu, és procedent la seua publicació en el Diari Oficial de la Generalitat Valenciana, així com al tauler d'edictes de l'Ajuntament en el seu últim domicili, de conformitat amb l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i perquè es puga tindre coneixement íntegre i en quede constància, podrà efectuar-se la personació en el termini de deu dies, comptadors des del següent de la publicació del present anunci en el Diari Oficial de la Generalitat Valenciana, o de l'exposició al tauler d'edictes de l'ajuntament corresponent, al Servei d'Entitats Jurídiques de la Conselleria de Justícia, Interior i Administracions Públiques, carrer Historiador Chabàs, núm. 2,-2n, de València.
  
Així mateix, es concedeix un termini de deu dies, comptadors a partir del dia següent de la present publicació o de la personació, si fa el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenient.
  
Acte: regularització registral o inici del procediment d'extinció de la Fundación Doctor Vicente Mirabet de Cirugía Plástica y Reparadora.
  
Interessat: Fundación Doctor Vicente Mirabet de Cirugía Plástica y Reparadora
  
Últim domicili conegut: carrer Isabel la Catòlica, núm. 14 € 46334 € València